Meta din is-sena ġejt mitlub biex nikteb f'dan il-programm, jiena wrejt ix- xewqa li nibda nikteb serje ta' kitbiet, waħda kull sena, dwar il-kappelli u knejjes żgħar li nsibu fil-Mosta. Xtaqt li nibda b'waħda tal-Madonna. Għażilt dik tal-Madonna ta' l-Isperanza, 'bl-isperanza' li dawn il-ktibiet jnisslu fil-Mostin aktar imħabba lejn dawn il- knejjes żgħar li qegħdin jiffurmaw parti sabiħa mill-ambjent tal-Mosta. Il-knisja tal-Madonna ta' l- Isperanza qatt ma kont dħalt fiha. Kont nafha biss mill-kotba u mir- ritratti. Għalhekk qabel ma ktibt fuqha ħassejt li għandi nidħol fiha. Ġużeppi Gauci, li tant jieħu ħsiebha flimkien ma' oħtu, wassalni fiha. Bla dubju ta' xejn il-kappella tinsab f'inħawi tant pittoreski. Fuq ix-xellug tagħha jgħaddi l-wied li ħa ismu minn din il-kappella, 'Il-Wied ta' l- Isperanza'. Ġrajjiet din il-knisja jibdew mill-għar li jinsab taħt din il-knisja, li fuqu tidher in-niċċa ta' San Mikiel Arkanġlu. Dan il-għar wieħed jinżel għalih minn fuq iz-zuntier ta' din il- knisja. Fil-għar, imżejjen bil-qsari, naraw statwa ta' tfajla għarkubbtejha biex tfakkarna fit- tfajla li magħha hi marbuta storja li tgħid li tfajla, waqt l-attakk tat-Torok (Ritratt: Ruben Chetcuti) L-Istatwa tal-Madonna ta' l-Isperanza li tinsab fl-Għar li għandu devozzjoni Marjana antika. fil-kampanja, staħbiet f'dan il-għar u għamlet wegħda li, jekk ma tiġix maqbuda, tibni knisja fuq dan il-għar. Meta fl-1575 Monsinjur Dusina żar dawn l-inħawi, l-għar kien diġà post ta' qima Marjana. F'dan l-ambjent hekk sabiħ ix-xbieha tal-Madonna u ta' din it-tfajla jfakkruk mill-ġdid fl-istorja ħelwa, li ġrat fis-seklu tmintax. Itknisja li naraw illum bdiet tinbena għall-ħabta tal-1757. Kemm hu hekk fil- prospettiva ta' fuq il-kwadru naraw impittra s-sena 1760. Il-knisja għandha għamla ottagonali għax il-koppla sabiħa tagħha hi mibnija fuq tmien ħitan. il-prospettiva sabiħa tal-faċċata hi mżejna b'ħafna skultura. Tiddomina fuq il-kwadru hemm ix- xbieha ta' l-Ispirtu s-Santu mdawwar b'numru ta' anġli. Din il- prospettiva hi wkoll imżejna bi skultura ta' weraq, mazzettuni u disinji oħra, li, magħquda flimkien, qed jagħmlu prospettiva tabilħaqq eleganti fid-disinn u x-xogħol li fiha. Fin-nofs ta' dan il-kumpless hekk sabiħ ta' skultura jiddomina l- kwadru sabiħ tal-Madonna ta' l- isperanza. Hu xogħol sabiħ: tal- pittur Malti Rokku Buhagiar. Tiegħu wkoll huma ż-żewġ kwadri Fi tal-ġnub li fihom naraw lil San (Ritratt: Ruben Chetcuti) Pietru u lil San Pawl. Il-prospettiva u l-altar ewlieni tal-Knisja ta' l-Isperanza fil-Mosta. Mal-pilastri naraw il-kwadri ta' l- erba' evanġelisti. Din il-knisja kienet minn dejjem iċ-ċentru tat-tama ta' bosta pellegrini, li, magħquda flimkien f'pellegrinaġġ, kienu spiss jinviżtaw din il-knisja. Fis- sagristija għalhekk wieħed jista' jara xi wegħdi mogħtija bħala tifkira u fost dawn insibu wkoll kwadru żgħir Ex Voto. (Ritratt: Ruben Chetcuti) il-kwadru Ex Voto li jġib id-data 1754. Fis-sagristija wieħed jista' jammira wkoll l-istatwa tal-Madonna ta' l-Isperanza magħmula minn Ġlormu Dingli u kwadru kbir tal-Madonna mpitter minn Rafel Bonnici Cali. Il-faċċata ta' din il-knisja nistgħu ngħidu li hi wkoll oriġinali għax il-bieb li jagħti għas-sagristija qed jifforma parti minn din il-faċċata, kemm hu hekk, fil-għoli fuq il-bieb tas-sagristija naraw il-kampnar ta' din il-knisja, filwaqt li fl-istess livell, fuq il-bieb tal-knisja naraw il-frontispizju. Wara l-frontispizju hemm dehra sabiħa tal-koppla ta' din il-knisja. Fuq il-bieb tal-knisja wieħed josserva żewġ armi tal-ġebel u wkoll tliet niċeċ li fihom l-istatwi tal-Madonna, ta' San Ġużepp u ta' Sant'Antnin. L-armi huma tal-Madonna u ta' l-Isqof Rull, li fi żmienu nbniet din il-knisja. Fuq kull naħa ta' dan il-bieb wieħed jista' jara tieqa. Dawn kellhom skop biex, meta l-knisja tkun magħluqa, in-nies ikunu jistgħu xorta jieqfu u jitolbu waqt li jaraw ix-xbieha tal-Madonna. (Ritratt: Anthonv Camilleri) Il-faċċata tal-Knisja tal-Madonna ta' l-Isperanza li nbniet fis-seklu tmintax. Bla dubju din il-knisja, ii din is-sena żorna flimkien, hi knisja marbuta ma' qalb il-Mostin. Hekk kienet fl-imgħoddi. Xhieda ta' dan huma l-viżti pastorali ta' l-Isqfijiet, li kull meta żaruha, dejjem sabuha fi stat tajjeb. Hekk għadha sallum u persważ li tibqa' hekk għax il-knisja tal-Madonna ta' l-Isperanza għandha post speċjali fi qiub il-Mostin kollha.